12-14 ก.พ. เกือบทั่วไทย หนาวเย็นลง อุณหภูมิจะลดลง2-4 องศาฯ ใต้ฝนเพิ่ม
มวลอากาศเย็นกำลังแรงจากจีน แผ่ปกคลุมไทยตอนบน และทะเลจีนใต้ ส่งผล12-14ก.พ. ภาคเหนือ อีสาน กลาง และตะวันออก รวมทั้งกรุงเทพฯ ปริมณฑล อากาศหนาวเย็นลง อุณหภูมิจะลดลง 2-4 องศาเซลเซียส ส่วนภาคใต้ จะมีฝนเพิ่มขึ้น และฝนตกหนักบางแห่ง คลื่นลมอ่าวไทยกำลังแรง คลื่นสูง2-3ม.,เมื่อ 12 ก.พ. จากการตรวจสอบสภาพอากาศทั่วไทย โดยไทยรัฐ ทีวี ร่วมกับเดอะ เวตเตอร์ คอมพานี พบ มวลอากาศเย็นกำลังแรงจากประเทศจีนได้แผ่ปกคลุมประเทศไทยตอนบน และ ทะเลจีนใต้ ลักษณะเช่นนี้ทำให้สภาพอากาศ ตั้งแต่วันนี้ ถึงวันที่ 14 กุมภาพันธ์ 2560 มีอากาศหนาวเย็นลง โดยอุณหภูมิจะลดลง 2-4 องศาเซลเซียส กับมีลมแรง,สำหรับมรสุมตะวันออกเฉียงเหนือที่พัดปกคลุมอ่าวไทยและภาคใต้จะมีกำลังแรงขึ้น ทำให้บริเวณภาคใต้มีฝนเพิ่มมากขึ้น และมีฝนตกหนักบางแห่ง โดยเฉพาะในช่วง 1 ถึง 2 วันนี้ ส่วนคลื่นลมบริเวณอ่าวไทยจะมีกำลังแรง โดยมีคลื่นสูง 2-3 เมตร ขอให้ประชาชนที่อาศัยตามชายฝั่งภาคใต้ฝั่งตะวันออก ระวังอันตรายจากคลื่นลมแรงที่ซัดเข้าหาฝั่ง ชาวเรือควรเดินเรือด้วยความระมัดระวัง และเรือเล็กบริเวณอ่าวไทยควรงดออก จากฝั่ง ตั้งแต่วันนี้ถึงวันที่ 16 กุมภาพันธ์ 2560,ลักษณะอากาศทั่วไปวันนี้ ภาคเหนือ ภาคอีสาน ภาคกลาง และภาคตะวันออก มีอากาศ หนาวเย็นโดยทั่วไป อุณหภูมิลดลง 2-4 องศาเซลเซียส กับมีลมแรง ขอให้ประชาชนดูแลสุขภาพเนื่องจากอากาศเปลี่ยนแปลงไว้ด้วย สำหรับภาคใต้จะมีฝนเพิ่มขึ้นและคลื่นลม จะมีกำลังแรงขึ้น,สภาพอากาศทั่วไทยในวันนี้ เป็นดังนี้,ภาคเหนือ  อากาศเย็นถึงหนาวกับมีหมอกในตอนเช้า และอุณหภูมิจะลดลง 1-3 องศาเซลเซียส อุณหภูมิต่ำสุด 14-19 องศาเซลเซียส อุณหภูมิสูงสุด 30-35 องศาเซลเซียส บริเวณยอดดอยอากาศหนาวถึงหนาวจัด อุณหภูมิต่ำสุด 5-13 องศาเซลเซียส,ภาคอีสาน  อากาศเย็นถึงหนาวกับมีลมแรงและอุณหภูมิจะลดลงอีก 1-2 องศาเซลเซียส อุณหภูมิต่ำสุด 13-18 องศาเซลเซียส อุณหภูมิสูงสุด 27-32 องศาเซลเซียส บริเวณยอดภูอากาศหนาวถึงหนาวจัด อุณหภูมิต่ำสุด 7-13 องศาเซลเซียส,ภาคกลาง อากาศเย็นกับมีลมแรง และอุณหภูมิจะลดลงอีก 2-4 องศาเซลเซียส อุณหภูมิต่ำสุด 19-22 องศาเซลเซียส อุณหภูมิสูงสุด 33-34 องศาเซลเซียส,ภาคตะวันออก  อากาศเย็นกับมีลมแรง และอุณหภูมิจะลดลงอีก 1-3 องศาเซลเซียส อุณหภูมิต่ำสุด 18-23 องศาเซลเซียส อุณหภูมิสูงสุด 33-35 องศาเซลเซียส ทะเลมีคลื่นสูงประมาณ 1 เมตร ห่างฝั่งคลื่นสูงประมาณ 2 เมตร,ภาคใต้ฝั่งอ่าวไทย  มีเมฆเป็นส่วนมากกับมีฝนฟ้าคะนอง ร้อยละ 40 ของพื้นที่ และมีฝนตกหนักบางแห่ง บริเวณจังหวัดสุราษฎร์ธานี นครศรีธรรมราช พัทลุง และสงขลา อุณหภูมิต่ำสุด 21-25 องศาเซลเซียส อุณหภูมิสูงสุด 30-33 องศาเซลเซียส ตั้งแต่ จ.ชุมพรขึ้นมา ทะเลมีคลื่นสูงประมาณ 2 เมตร  ตั้งแต่ จ.สุราษฎร์ธานีลงไป ทะเลมีคลื่นสูง 2-3 เมตร,ภาคใต้ฝั่งอันดามัน  มีเมฆบางส่วนกับมีฝนฟ้าคะนอง ร้อยละ 20 ของพื้นที่ส่วนมาก บริเวณจังหวัดพังงา ภูเก็ต และกระบี่ อุณหภูมิต่ำสุด 20-24 องศาเซลเซียส อุณหภูมิสูงสุด 30-33 องศาเซลเซียส ทะเลมีคลื่นสูงประมาณ 1 เมตร ห่างฝั่งคลื่นสูง 1-2 เมตร,กรุงเทพมหานครและปริมณฑล   อากาศเย็นกับมีลมแรง อุณหภูมิจะลดลง 1-3 องศาเซลเซียส อุณหภูมิต่ำสุด 22-23 องศาเซลเซียส อุณหภูมิสูงสุด 33-34 องศาเซลเซียส
มวลอากาศเย็นกำลังแรงจากจีน แผ่ปกคลุมไทยตอนบน และทะเลจีนใต้ ส่งผล12-14ก.พ. ภาคเหนือ อีสาน กลาง และตะวันออก รวมทั้งกรุงเทพฯ ปริมณฑล อากาศหนาวเย็นลง อุณหภูมิจะลดลง 2-4 องศาเซลเซียส ส่วนภาคใต้ จะมีฝนเพิ่มขึ้น และฝนตกหนักบางแห่ง
สภาพอากาศ,อุตุนิยมวิทยา,อากาศหนาวเย็นลง,12ก.พ.